星期日又到動物時間! 今次介紹嘅係Instagram嘅新晉貓明星shrampton,佢嘅得意程度個人認為達核爆級。首先面圓圓眼圓圓成日一臉無辜,加埋對摺耳真係無得輸。再嚟係動作方面超可愛,經常大字型好hea咁坐喺地十足大少爺一樣,真係好得意好得意好得意!有理由相信2014年佢將會更加紅,shramption我睇好你,記住繼續賣萌呀!
貓之中,呢隻紅遍日本嘅貓明星シロ(小白),得意程度真係達極品級。02年出生,今年9歲,體重4.5公斤,由於年紀略大,台灣人稱佢為「貓叔」,好有霸氣。呢個貓叔肥嘟嘟,頭重身輕,最搞笑係超爛瞓,無論主人放乜嘢喺佢頭上,包括竹籃、蘿白、蘋果、花圈、杯麵、飯碗等等,佢都面不改容照瞓可也。主人仲好勤力update佢嘅YouTube同埋相簿。目測估計,佢總共養有三隻貓朋友,物以類眾,全部同佢一樣咁爛瞓,都係任舞級數。睇完唔夠喉仲可以去amazon買齊3本相集,得意到喊。